מחווה לדנה אינטרנשיונל

"מחווה לדנה אינטרנשיונל" הוא ספיישל טלוויזיוני ששודר בקשת 12 ב-13 באוקטובר 2022 לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל.<ref name=":5"></ref> את הספיישל ביים משה קפטן והפיק שמעון שירזי.<ref name=":5" /> האירוע התרחש במשכן לאמנויות הבמה שבתל אביב, ובמהלכו ביצעו את שיריה של אינטרנשיונל מספר רב של אמניות ישראליות, בהן אילנית, גלי עטרי, זהבה בן ודפנה דקל.<ref name=":5" /> כמו כן, ניגנה בו תזמורת ירושלים מזרח ומערב לאורך הערב, בניצוחו של תום כהן.<ref name=":5" />

הספיישל הוקרן בבכורה ארצית בישראל ב-13 באוקטובר 2022 בקשת 12.<ref name=":5" /> במסגרת האירוע השתתף ראש ממשלת ישראל הארבעה-עשר, יאיר לפיד. "מחווה לדנה אינטרנשיונל" היה לאירוע הלהט"ב הרשמי הראשון בהיסטוריה של מדינת ישראל בה השתתף ראש ממשלה. כמו כן, נאם לפיד בתחילת האירוע.<ref name=":1" /><ref name=":0" />

== עלילה ==
הספיישל החל בנגינה של תזמורת ירושלים מזרח ומערב בניצוחו של תום כהן, כשעל הצג הופיע המשפט "20 שנה לאיגי" בשלוש שפות (אנגלית, עברית וערבית). בהמשך לכך, עלה לבמה מנכ"ל איגי עופר נוימן שהחל לנאום. מיד אחריו, הוזמן לבמה ראש ממשלת ישראל ה-14 יאיר לפיד לשאת דברים. במהלך נאומו, ציין את שירה בנקי ואת ניר כץ וליז טרובישי ודיבר על שוויון והומופוביה.<ref name=":2" /> את המופע פתחה גלי עטרי בביצוע "אני לא יכולה בלעדיך" (1994). אחריה, עלתה רוני דלומי בביצוע "דון קיחוטה" (1996). את המערכה הראשונה סיימה דפנה דקל בביצוע "נוסעת לפטרה". במהלך ההפסקה הראשונה הוקרנו קטעי וידאו (פאונד פוטג') אודות היסטוריית ההוצאה של "סעידה סולטנה" עם קריינות נלוות של הילה פאר.<ref name=":5" />

את המערכה השנייה פתחה ואלרי חמאתי בביצוע "סעידה סולטנה". הייתה זו ההופעה הארוכה ביותר באותו הערב ולכן לא בוצע קטע שירה נוסף באותה המערכה.<ref></ref> במקום זאת, עלתה לבמה גילה אלמגור שהחלה בנאום קצר אודות הקריירה המוזיקלית של אינטרנשיונל. לאחר מכן, החלה לדקלם את המם "מר במאי" שהיה ויראלי באינטרנט בשנת 2007 וכך הסתיימה המערכה. במהלך ההפסקה השנייה הוקרנו קטעי וידאו אודות היסטוריית ההוצאה של יותר ויותר (2001), כמו גם "ואחרי הכל" עם קריינות נלוות של יואב גינאי.<ref name=":5" />

המערכה השלישית נפתחה בידי שרון חזיז בביצוע "ואחרי הכל" (2001). בסיום הביצוע, עלתה לבמה אורנה דץ שביצעה את "לילה טוב אירופה" (1995). במהלך ההפסקה השלישית הוקרנו קטעי וידאו אודות היסטוריית ההוצאה של "ישנן בנות" (1994) וקריינות נלוות של דלית רצ'שטר.<ref name=":5" /> בתום המערכה, החלה הבאה כשנונו ביצעה את "ישנן בנות". אחריה, עלתה לבמה איגי וקסמן שביצעה את "יש בו אש" (1996), אשר בוצע במקור כדואט עם אינטרנשיונל. המערכה הסתיימה עם קטעי וידאו אודות היסטוריית ההוצאה של "ניצחתי" (2001) וקריינות נלוות של חן אריאלי.<ref name=":5" />

את המערכה האחרונה פתחה זהבה בן בביצוע "ניצחתי". בהמשך אליה, עלה לבמה תום כהן שהחל לנאום. מיד אחריו, הוזמנה לבמה חנה לסלאו שנאמה גם היא לצד קטע קומי שביצעה, תוך ציון הופעתה הראשונית של אינטרנשיונל בטלוויזיה אצל רבקה מיכאלי לצד לסלאו עצמה. היא הזמינה את אנה זק לעלות לבמה וזו ביצעה את "Love Boy". האחרונה שעלתה לבמה הייתה אילנית, האמן הראשון שייצג את ישראל באירוויזיון; היא ביצעה את "דיווה", השיר איתו זכתה אינטרנשיונל באירוויזיון 1998. לבסוף, עלתה אינטרנשיונל עצמה לבמה כשבידה זר פרחים ונציגי איגי מקיפים אותה. ברקע התנגן השיר "אחלה גבר" ובכך נחתם הערב.<ref name=":5" />

== מוזיקה ==
על המוזיקה הייתה אחראית תזמורת ירושלים מזרח ומערב בניצוחו של תום כהן.<ref name=":5" /> במהלך הערב, בוצעו שיריה של דנה אינטרנשיונל בידי זמרות ישראליות שונות.

== משתתפים ==
להלן רשימת המשתתפים לפי סדר הופעתם:

== הפצה ==
הספיישל שודר בבכורה ארצית בישראל ב-13 באוקטובר 2022 והועלה לאינטרנט לאחר מכן.<ref name=":5" />

== ביקורת ==
בקהל המשתתפים נכחו מספר ידוענים, אמנים ופוליטיקאים,<ref name=":0" /> בהם ערן סויסה, רומי אברג'יל, ינאי פרישר גוטמן, מיקי בוגנים, רני רהב, כוכבי סדרת הטלוויזיה "קופה ראשית" (נועה קולר ואמיר שורוש), קורין אלאל, ראש הממשלה יאיר לפיד ורעייתו, ליהיא. בתחילת הערב, נאם לפיד והצהיר שעל פי סקר, 78 אחוזים מהציבור בישראל תומכים בנישואי להט"בים. כמו כן, ציין את שירה בנקי ואת ניר כץ וליז טרובישי ודיבר על שוויון והומופוביה.<ref name=":2"></ref>

==הערות שוליים==

קטגוריה:דנה אינטרנשיונל
קטגוריה:קשת: תוכניות וסדרות
קטגוריה:ספיישלים טלוויזיוניים ישראליים